Kraaie ruim op waar morsjorse rommel strooiArgieffoto (Foto: couleur, Pixabay) ŉ Pretpark in Frankryk het kraaie aangestel en die voëls geleer om klein stukkies gemors en sigaretstompies op te tel. Kraaie word gereeld beskryf as van die slimste diere op die planeet. Die Puy du Fou-pretpark in Les Epesses het ŉ praktiese en doeltreffende gebruik vir dié intelligensie gevind. Die kraaie is geleer hoe om sigaretstompies en ander klein stukkies rommel op te tel. Hulle laai dan die gemors af in spesiaal ontwerpte asblikke wat stukkies voëlkos uitdeel as beloning vir die voëls se harde werk. Ses geveerde skoonmakers is aanvanklik ontplooi tydens ŉ proeflopie en nog meer voëls is vandeesmaand aangestel. Lees meer: NY Times, The Guardian, Science Alert